**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXV. rokovania Miestneho zastupiteľstva Mestskej časti Košice**

**-Sídlisko KVP zo dňa 6. júla 2017 číslo : 303/c**

Memorandum o spolupráci pri výstavbe obytného súboru Paseo Grunty II

a Paseo Grunty III – poslanecký návrh

Miestne zastupiteľstvo Mestskej časti Košice-Sídlisko KVP

**súhlasí**

s predloženým textom „Memoranda o spolupráci pri výstavbe obytného súboru Paseo GRUNTY II a III“ a poveruje starostu, aby toto memorandum podpísal.

Termín : do 14. 07. 2017

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 16.07.2017 pretože sa domnieva, že odporuje zákonu SNR č. 369/1990 Zb. o obecnom zriadení znení neskorších predpisov.

Dôvody rozporu so zákonom:

Kompetencie obecného resp. miestneho zastupiteľstva mestskej časti vymedzuje ustanovenie § 11 ods. 4 zákona č. 369/1990 Zb. o obecnom zriadení. V zmysle uvedeného miestne zastupiteľstvo mestskej časti nemá oprávnenie podpisovať právne úkony, teda ani poverovať (t.j. splnomocňovať) starostu mestskej časti na takúto činnosť.

Ing. Alfonz Halenár, v. r.

starosta mestskej časti

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXV. rokovania Miestneho zastupiteľstva Mestskej časti Košice**

**-Sídlisko KVP zo dňa 6. júla 2017 číslo : 311/c**

Rôzne – poslanecký návrh

Miestne zastupiteľstvo Mestskej časti Košice-Sídlisko KVP

**žiada**

starostu MČ Košice-Sídlisko KVP, aby zabezpečil nasledovné

a) aby vytvoril na webstránke MČ, podstránku podnety a pochybenia MČ

b) aby zverejnil na vytvorenej podstránke (v bode a) kompletnú správu so závermi, vrátane všetkých udelených pokút a sankcií, či nápravných opatrení pri nasledovných podnetoch

I. podnet na prešetrenie dodržiavania právnych predpisov pri prevádzkovaní pieskovísk

v MČ Košice-Sídlisko KVP

II. podnet na kontrolu náhradnej výsadby za roky 2015 a 2016 v MČ Košice-Sídlisko KVP

III. podnet na preskúmanie zákonnosti postupu starostu Mestskej časti Košice-Sídlisko

KVP zo dňa 31.3.2017

IV. podnet na preskúmanie zákonnosti postupu starostu Mestskej časti Košice-Sídlisko

KVP na rokovaní miestneho zastupiteľstva dňa 8.11.2017 zo dňa 12.04.2017

c) aby ako štatutár MČ vyvodil osobnú zodpovednosť za uvedené pochybenia

d) aby zverejnil nápravné opatrenia pri uvedených pochybeniach.

Termín : 11.7.2017 Zodpovedný : starosta

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 16.07.2017 pretože sa domnieva, že odporuje zákonu a je pre mestskú časť zjavne nevýhodné.

Dôvody rozporu so zákonom a zjavnej nevýhodnosti:

1) Aby bolo uznesenie miestneho zastupiteľstva vykonateľné, musí byť formulované určito, jasne a zrozumiteľne. Z uznesenia nie je zrejmé, aké podnety má mestská časť zverejňovať v novovytvorenej sekcii, nakoľko podnety občanov doručených mestskej časti sú zverejňované na webovom sídle MČ spolu s odpoveďami na <http://www.mckvp.sk/obcan/odpovede/>.

2) Mestská časť môže zverejniť iba informácie, ktoré má k dispozícii. Podnety konkretizované v uznesení mestská časť k dispozícii nemá, nemôže ich teda zverejniť.

3) Uznesenie nedefinuje, čo je potrebné rozumieť pod pojmom pochybenie MČ, nie je teda zrejmé, aké informácie majú byť v novovytvorenej podstránke zverejňované.

4) Zverejňovanie „pochybení mestskej časti“ môže byť pre mestskú časť kontraproduktívne, nakoľko môže spôsobiť zníženie dôvery verejnosti v riadny výkon samosprávy napriek tomu, že mestská časť si svoje zákonné povinnosti riadne plní. Prípadné nedostatky v činnosti samosprávy sa vyskytujú v každej obci a v prípade uloženia sankcie mestskej časti príslušným orgánom je prípadné vyvodenie zodpovednosti voči konkrétnej osobe riešené škodovou komisiou.

5) Webstránka mestskej časti slúži na zabezpečenie informovanosti verejnosti (okrem iného) o dianí v mestskej časti a zodpovednosť za jej obsah nesie štatutár mestskej časti.

6) Z uznesenia nie je zrejmé, aký účel sa zverejňovaním požadovaných informácií sleduje, teda nie je možné vyhodnotiť účelnosť vynakladania finančných prostriedkov mestskej časti na prevádzku webstránky, náklady na mzdy zamestnancov, atď.

Ing. Alfonz Halenár, v. r.

starosta mestskej časti

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXV. rokovania Miestneho zastupiteľstva Mestskej časti Košice**

**-Sídlisko KVP zo dňa 6. júla 2017 číslo : 311/d**

Rôzne – poslanecký návrh

Miestne zastupiteľstvo Mestskej časti Košice-Sídlisko KVP

**žiada**

starostu MČ Košice-Sídlisko KVP, aby zabezpečil nasledovné

a) vytvoril na webstránke MČ podstránku Deratizácia MČ

b) zverejnil na vytvorenej podstránke (v bode a) celý názov firmy, ktorá je zodpovedná za deratizáciu MČ a  zároveň aj meno zodpovedného pracovníka MČ spolu s  telefónnym kontaktom, ktorý je zodpovedný za danú oblasť na MČ

c) zverejnil všetky deratizačné úkony, ktoré boli vykonané spolu s  dátumom a miestom kde bol vykonaný daný úkon (napr. Trieda KVP 1 dňa 27.6.2017 osadenie nástrah)

d) aby zverejnil všetky faktúry za vykonané deratizačné služby.

Termín : 11.7.2017 Zodpovedný : starosta

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 16.07.2017 pretože sa domnieva, že je pre mestskú časť zjavne nevýhodné.

Dôvody zjavnej nevýhodnosti:

Informácie, ktoré miestne zastupiteľstvo požaduje zverejniť na webovom sídle MČ, čiastočne zverejňované sú. Všetky faktúry a objednávky sú povinne zverejňované v zmysle zák. č. 211/2000 Z. z. o slobodnom prístupe k informáciám v znení neskorších predpisov. Aplikácia postupu uvedeného v uznesení znamená zaviesť rozdielny postup pri zverejňovaní faktúr, čo je nehospodárnym nakladaním s pracovným časom zamestnancov mestskej časti. Zavedením služby Digitálne mesto mestská časť automatizovala zverejňovanie faktúr. Zavádzanie duplicitného manuálneho zverejňovania faktúr je neefektívnym a nehospodárnym nakladaním s finančnými prostriedkami mestskej časti (výdavky na mzdy zamestnancov) a navyše môže viesť k chybám.

Ing. Alfonz Halenár, v. r.

starosta mestskej časti

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXV. rokovania Miestneho zastupiteľstva Mestskej časti Košice**

**-Sídlisko KVP zo dňa 6. júla 2017 číslo : 311/e**

Rôzne – poslanecký návrh

Miestne zastupiteľstvo Mestskej časti Košice-Sídlisko KVP

**opakovane žiada**

starostu MČ Košice-Sídlisko KVP, aby zrealizoval projekt zriadenia zón zákazu státia pre

autá nad 5m.

Termín : 31.8.2017 Zodpovedný : starosta

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 16.07.2017 pretože sa domnieva, že odporuje zákonu.

Dôvody rozporu so zákonom:

Aby bolo uznesenie miestneho zastupiteľstva vykonateľné, musí byť formulované určito, jasne a zrozumiteľne. Z predmetného uznesenia nie je zrejmé, realizácie akého projektu sa týka a čo má byť obsahom uvedeného projektu. Mestská časť neobstarala vypracovanie žiadneho projektu, ktorý by sa týkal zriadenia zón zákazu státia pre autá nad 5 m.

Ing. Alfonz Halenár, v. r.

starosta mestskej časti

**Miestne zastupiteľstvo Mestskej časti Košice-Sídlisko KVP**

**U z n e s e n i e**

**z pokračovania XXV. rokovania Miestneho zastupiteľstva Mestskej časti Košice**

**-Sídlisko KVP zo dňa 6. júla 2017 číslo : 311/f**

Rôzne – poslanecký návrh

Miestne zastupiteľstvo Mestskej časti Košice-Sídlisko KVP

**prolonguje**

termín uznesenia „parkoviska pod kostolom“ na 30.9.2017 a  opakovane žiada starostu MČ

Košice-Sídlisko KVP, aby zrealizoval uvedený projekt.

Termín : 30.9.2017 Zodpovedný : starosta

Ing. Alfonz Halenár

starosta mestskej časti

Podpísal dňa : -

Za správnosť : JUDr. Magdaléna Balážová

Výkon tohto uznesenia starosta Mestskej časti Košice–Sídlisko KVP podľa § 13 ods. 6 zákona SNR č. 369/1990 Zb. o obecnom zriadení v znení neskorších predpisov pozastavuje dňa 16.07.2017 pretože sa domnieva, že odporuje zákonu.

Dôvody rozporu so zákonom:

Aby bolo uznesenie miestneho zastupiteľstva vykonateľné, musí byť formulované určito, jasne a zrozumiteľne. Z predmetného uznesenia nie je zrejmé, ktorého uznesenia sa týka, realizácie akého projektu sa týka a čo má byť obsahom uvedeného projektu.

Ing. Alfonz Halenár, v. r.

starosta mestskej časti